Publication: Magyar Közlöny
Issue: MK-1999-56 (Year: 1999, Number: 56)
Era: 1990-2004
Section: és arányosság elvét [66/1991. (XII. 21.) AB határozat, ABH
Paragraph Index: 172

és arányosság elvét [66/1991. (XII. 21.) AB határozat, ABH 1991, 342, 347] az, hogy a Be. 223. § (2) bekezdése az előzetes letartóztatás elrendelésének és fenntartásának a Be. 92. §-ában és 96. § (1) bekezdésében meghatározott feltételeit és követelményeit figyelmen kívül hagyó önálló letartóztatási okot tartalmaz, továbbá túlságosan szűken határozza meg a kizáró okok körét. A kifogásolt törvényi rendelkezés ellentétes az Alkotmány 57. §-ának (5) bekezdésében biztosított jogorvoslati jogosultság alapjogával, mivel az első fokú bíróság által elítélt személy „szabadságát, mint alapvető jogát sértő bírósági döntés elleni fellebbezés joga formális, az abban célzott döntéshozatal lehetősége eleve kizárt.” 2.2. A másik indítványozó a Be. 223. § (2) bekezdése mellett az új Be. 327. § (2) bekezdésének alkotmányossági vizsgálatát, és ennek eredményeként a törvényi rendelkezések alkotmányellenességének megállapítását és azok teljes megsemmisítését indítványozta. Az indítványban kifejtett álláspont szerint a Be. 223. §

Source: https://magyarkozlony.hu/hivatalos-lapok/28945408dfac11d3433155714a36ee105e8b4224/dokumentumok/c46aa1d4296bd3002b0088b2f3560bb715ea6428/letoltes